钦定古今图书集成/明伦汇编/氏族典/第471卷 > 《廖用贤尚友录》 > 蔡泽
## 钦定古今图书集成/明伦汇编/氏族典/第471卷 > 《廖用贤尚友录》 > 蔡泽

按《史记蔡泽传》：“蔡泽者，燕人也。游学于诸侯，小大甚
众，不遇而去之赵，见逐，入韩、魏，遇夺釜鬲于涂。闻应
侯任郑安平王稽，皆负重罪于秦，应侯内惭，蔡泽乃
西入秦。秦昭王召见，与语，大说之，拜为客卿。范睢免
相。昭王新说蔡泽计画，遂拜为秦相，东收周室。蔡泽
相秦数月，人或恶之，惧诛，乃谢病归相印，号为纲成
君。”居秦十馀年，事昭王、孝文王。庄襄王。卒，事始皇帝，
为秦使于燕，三年而燕使太子丹入质于秦。